title: "Serbokroatisk spriak"
text: "Serbokroatisk (srpskohrvatski / \u0441\u0440\u043f\u0441\u043a\u043e\u0445\u0440\u0432\u0430\u0442\u0441\u043a\u0438) as en slaawisk spriakfamile. Hat wiar b\u00fctj sloweensk an matsedoonsk det wichtagst amtspriak uun det weesen Jugoslaawien.\n\nBed\u00fc\u00fcdang \nDaalang as serbokroatisk nian amtspriak muar. Jugoslaawien fool \u00fctjen\u00f6\u00f6der, an jo dialstooten haa n\u00fc h\u00f6r aanj spriakwiis \u00fcs amtspriak f\u00e4\u00e4stlaanj:\n Bosnisk (Bosnien)\n Kroatisk (Kroatien)\n Montenegriins (Monteneegro)\n Serbisk (Serbien)\nTu detdiar sk\u00f6\u00f6l hiart uk tau spriakwiisen, diar oober nian amtspriaken san:\n Moliseslaawisk\n Borgenlunkroatisk\nA wedenskapslidj san ei ians, w\u00e4\u00e4r serbokroatisk en spriakfamile as, of en spriak m\u00e4 \u00fcnlik spriakwiisen. Oneren\u00f6\u00f6der k\u00f6n a serbokroaten jo gud m\u00e4 h\u00f6r aanj spriakwiis onerhual.\n\nSpriadkoord\n\nLuke uk diar \n\nSlaawisk spriaken"